als_Latn dik_Latn sag_Latn
Tarifë të lirë ditore të rrymës të ketë vetëm për të varfrit, ndërsa masa e tillë të zgjasë jo më shumë se 2 vite. I këtillë është rekomandimi i Bashkësisë Energjetike Evropiane. Nga kjo bashkësi shprehen se të gjitha shpenzimet që do të bëhen për një masë të këtillë të jenë në llogari të buxhetit.
Janë të mundshme përjashtime nga rregullativa e pakos së tretë energjetike, por duhet doemos të jenë shumë të arsyeshme, në konsultim me Sekretariatin, të kufizuara për konsumatorët, por edhe të paguara nga financat publike, e jo nga konsumatorët tjerë – deklaroi Janez Kopaç, drejtor i Sekretariatit të Bashkësisë Energjetike.
Për këtë çështje do të bisedojmë dhe konsiderojmë se nuk do të jetë në kundërshtim me rregullativën e Bashkimit Evropian – tha Zoran Shapuriq, ministër pa resor.
Kopaç shprehet se vendi deri para tetë viteve ka qenë lider në rajon në pjesën e energjetikës, ndërsa tani gjendet në vendin e fundit. Sipas tij, prioritet i Maqedonisë duhet të jetë forcimi i kapaciteteve të ministrisë së ekonomisë për shkak se, siç shprehet, tani kjo ministri nuk ka kapacitet të mjaftueshëm administrativ për t’u përballur me të gjitha sfidat. Në takimin e sotëm në Kuvend në të cilin u bisedua në temën e “energjetikës” u rekomandua që Komisioni Rregullator për energjetikë njëherë në vit të ndërrojë nga një anëtarë të Këshillit Drejtues me çka do të mundësojë stabilitet të Bordit e që nga ana tjetër nuk do të ketë ndikim nga jashtë gjatë vendimmarrjes.
als_Latn als_Latn als_Latn als_Latn